Δρύμη Ροδόπης

Η Δρύμη είναι ημιορεινό χωριό στον νομό Ροδόπης σε υψόμετρο 220 μέτρα. Απέχει 26 χιλιομέτρων από την Κομοτηνή. Το χωριό βρίσκεται στον δρόμο που συνδέει την  Κομοτηνή με την Οργάνη και συμπεριλαμβάνεται στα Πομακοχώρια της Ροδόπης. Διοικητικά ανήκει στον δήμο Αρριανών και έχει πληθυσμό σύμφωνα με την απογραφή του 2021 302 κάτοικους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10478 (σελ. 4 του pdf). Στο κέντρο της Δρύμης βρίσκεται το σχολείο και το τζαμί του χωριού.

Σε μικρή απόσταση δυτικά του χωριού ρέει ο παραπόταμος του Λίσσου (ή Μακροπόταμος ή Κάρντερε) που πηγάζει από τα ελληνοβουλγαρικά σύνορα. Στο ποτάμι κοντά στο χωριό υπάρχει αλευρόμυλος που λειτουργεί και στις μέρες μας.

Οι κάτοικοι του χωριού παράγουν το περίφημο καπνό «μπασμά» που αποτελεί το κύριο εισόδημα. Λόγω ύπαρξης των μεγάλων μη καλλιεργήσιμων εκτάσεων και δασών τα τελευταία χρόνια οι κάτοικοι της Δρύμης έχουν στραφεί στην εκτροφή ζώων.

Φωτογραφίες

 Παραπομπές 

 Αναφορές 
 Εφημερίδα Μακεδονία, Μικρές Ειδήσεις από τη Βόρεια Ελλάδα, Σύσκεψη για τις Ορεινές Κοινότητες, Τρίτη 12 Δεκεμβρίου 1995

Κατηγορία:Χωριά της περιφερειακής ενότητας Ροδόπης
Δρυμη
Κατηγορία:Δήμος Αρριανών